Στις 8 Σεπτεμβρίου 1974, το αεροσκάφος τύπου Boeing 707-331B της αεροπορικής εταιρίας *TWA* *(Trans World Airlines*), με στοιχεία νηολογίου N8734 και εκτελώντας την προγραμματισμένη **Πτήση TWA 841** (ή **Πτήση TW 841**) από το Τελ Αβίβ προς τη Νέα Υόρκη, με ενδιάμεσους σταθμούς την Αθήνα και τη Ρώμη, συνετρίβη στο Ιόνιο Πέλαγος με αποτέλεσμα να σκοτωθούν όλοι επιβαίνοντες (79 επιβάτες και 9 μέλη πληρώματος).

Το αεροσκάφος αφού στάθμευσε για 68 λεπτά στην Αθήνα αναχώρησε για τη Ρώμη. Περίπου 30 λεπτά μετά την απογείωσή του το αεροσκάφος συνετρίβη στο Ιόνιο Πέλαγος. Το εκτός ελέγχου αεροσκάφος παρατηρήθηκε από το πλήρωμα στο θάλαμο διακυβέρνησης της πτήσης *Pan Am 110*. Παρακολούθησαν το αεροσκάφος να εκτελεί μια απότομη ανάβαση, ακολουθούμενη από το διαχωρισμό του κινητήρα από την πτέρυγα και το σπιράλ θανάτου. Η Κρατική Επιτροπή Ασφάλειας Μεταφορών των Η.Π.Α. (*National Transportation Safety Board*, [*NTSB*]), διαπίστωσε ότι το αεροσκάφος καταστράφηκε από βόμβα, η οποία ήταν κρυμμένη στο χώρο εμπορευμάτων του αεροσκάφους. Η πυροκρότηση της βόμβας, κατέστρεψε τα συστήματα τα οποία ήταν υπεύθυνα για τον έλεγχο και τη λειτουργία του αεροσκάφους, υποχρεώνοντάς το σε πρόνευση (απότομη ανύψωση - *pitch-up*) έως ότου απώλεσε την στήριξή του *(stalled)* με αποτέλεσμα να συντρίβει στη θάλασσα*.*

Ιστορικό υπόβαθρο
-----------------

Μετά από την εκδίωξη του ΟΑΠ από την Ιορδανία, αμέσως μετά τον Ιορδανο-παλαιστινιακό εμφύλιο πόλεμο, οι Παλαιστινιακές στρατιωτικές οργανώσεις, εγκαθίδρυσαν αρχηγείο στον Νότιο Λίβανο, στρατολογώντας μαχητές από τους Παλαιστινιακούς προσφυγικούς καταυλισμούς. Ο Νότιος Λίβανος αναφερόταν επίσης και ως χώρα Φατάχ *(Fatahland)*, λόγω του σχεδόν πλήρους ελέγχου της Φατάχ και των άλλων Παλαιστινιακών στρατιωτικών οργανώσεων, εντός αυτής της περιοχής του Λιβάνου, την οποία χρησιμοποίησαν, για να σκηνοθετήσουν επιθέσεις εναντίον του Ισραήλ, στοχεύοντας κυρίως αμάχους και τη συμμετοχή στην εκστρατεία τρόμου κατά των διεθνών αεροπορικών πτήσεων.

Γεγονότα
--------

Τα γραφεία της αεροπορικής εταιρείας στο Τελ Αβίβ, ανακοίνωσαν πως 49 επιβάτες επιβιβάστηκαν στο αεροσκάφος με τελικό προορισμό τη Ρώμη και τις Ηνωμένες Πολιτείες. Από αυτούς, 17 ήταν Αμερικανοί (συν ένα νήπιο), 13 Γιαπωνέζοι, 4 Ιταλοί, 4 Γάλλοι, 3 Ινδοί, 2 Ιρανοί, 2 Ισραηλινοί, 2 από τη Σρι Λάνκα, 1 Αυστραλός και 1 Καναδός. Οι εθνικότητες των υπολοίπων 30 επιβατών και των εννέα μελών του πληρώματος, δεν ήταν άμεσα γνωστές κατά το χρόνο εκείνο. Το πρακτορείο *Reuters* ανέφερε συνολικά 37 Αμερικανούς, εντός του αεροπλάνου. Η συντριβή συνέβη 50 περίπου ναυτικά μίλια δυτικά της Κεφαλλονιάς.

Στη Βηρυτό, αναφέρθηκε ότι μία Παλαιστινιακή οργάνωση νεολαίας, ισχυρίστηκε ότι είχε τοποθετήσει ένα "γορίλα" (βλ. βομβιστή αυτοκτονίας) εντός του αεροπλάνου με μια βόμβα. Ωστόσο, ο εκπρόσωπος της *TWA*, δήλωσε ότι η δολιοφθορά ήταν «ιδιαιτέρως απίθανη». Αργότερα, το *National Transportation Safety Board*, καθόρισε ότι ο αεροπλάνο είχε όντως καταστραφεί από βόμβα, η οποία ήταν κρυμμένη στο χώρο εμπορευμάτων και η οποία προκάλεσε δομικές βλάβες, με αποτέλεσμα την ανεξέλεγκτη πορεία του.

Οι υπόνοιες έπεσαν στον Αμπού Νιντάλ *(Abu Nidal)* και τον τρομοκρατικό του οργανισμό. Αυτή ήταν και η πρώτη γνωστή περίπτωση, νεαρού Άραβα ο οποίος επιβιβαζόταν σε Αμερικανικό αεροπλάνο, σε αποστολή αυτοκτονίας.

Τον Ιανουάριο του 2009, το *Associated Press* δημοσίευσε μια έρευνα, λέγοντας ότι ο *Khalid Duhham Al-Jawary*, υπεύθυνος για την βομβιστική απόπειρα του 1973 στη Νέα Υόρκη, ήταν συνδεδεμένος με τον βομβαρδισμό της Πτήσης TWA 841.

Χάρτες
------

|  |  |
| --- | --- |
| Η τοποθεσία της συντριβής και τα αεροδρόμιαTel AvivTel AvivΑθήναΑθήναΡώμηΡώμηΘέση της πρόσκρουσηςΘέση της πρόσκρουσηςΝέα ΥόρκηΝέα ΥόρκηΗ τοποθεσία της συντριβής και τα αεροδρόμια | Η θέση της πρόσκρουσης is located in GreeceΗ θέση της πρόσκρουσηςΗ θέση της πρόσκρουσηςΗ θέση της πρόσκρουσης πλησίον της Ελλάδος |

Δείτε επίσης
------------

* Πτήση TWA 840 (βομβιστική επίθεση)
* TWA Πτήση 840 αεροπειρατεία (1969)

Πρόσθετη πληροφόρηση
--------------------

* (Αγγλικά) Barry Werth, *31 Days: Gerald Ford, The Nixon Pardon and a Government in Crisis* (New York: Anchor Books). 2006. pp. 324–5 ISBN 978-1-4000-7868-4

Αναφορές στη μυθιστοριογραφία
-----------------------------

* Η Αγγλική τηλεοπτική σειρά Ουτόπια *(Utopia - UK TV series)*, αναφέρεται στη βομβιστική επίθεση της *TWA*, στην πτήση 841 και διάφορα άλλα περιστατικά στην πραγματική ζωή, περίπου την ίδια εποχή, ως εσκεμμένες και συντονισμένες πράξεις από μια φανταστική οργάνωση γνωστή ως «Το Δίκτυο» *(«The Network»)*.

Σημειώσεις
----------

1. ↑  Η πτήση *Pan Am 110*, εκτελούσε προγραμματισμένη διαδρομή και συνέπεσε να παραστεί αυτόπτης μάρτυρας της συντριβής.
2. ↑  Πρόνευση *(pitch-up)*, είναι η απότομη ανύψωση της κεφαλής του αεροπλάνου (δελφίνωση), η οποία αν δεν διορθωθεί εγκαίρως, προκαλεί απότομη κάθοδο του ρύγχους και αυτοπεριστροφή ή περιδίνηση του αεροσκάφους.

Παραπομπές σημειώσεων
1. ↑   Γ. Π. Λαϊνάς (1983). «Pitch-up». *The English-Greek Encyclopedia - Dictionary of Aviation*. Athens-Greece: Vivliotechnica Hellas D. & J. Vardikos. σελ. 375.

Παραπομπές
----------

1. ↑  «AAR 75-07 Boeing 707 Ionian Sea Crash» (PDF). *Airdisaster.com*. Αρχειοθετήθηκε από το πρωτότυπο (PDF) στις 4 Οκτωβρίου 2012. Ανακτήθηκε στις 20 Αυγούστου 2014.
2. ↑  Final report, p. 1. PDF p. 5/46
3. ↑  *New York Times* story, September 9, 1974.
4. ↑  Barry Werth, 31 Days : Gerald Ford, The Nixon Pardon and a Government in Crisis (New York: Anchor Books). 2006, p. 324-5. ISBN 978-1-4000-7868-4
5. ↑  «Terrorist who plotted 1973 car bombs deported». *NY Daily News*. Αρχειοθετήθηκε από το πρωτότυπο στις 2 Μαρτίου 2009. Ανακτήθηκε στις 9 Απριλίου 2016.

Εξωτερικοί σύνδεσμοι
--------------------

* (Αγγλικά) AAR 75-07 Boeing 707 Ionian Sea Crash (Alternate link, Αρχειοθετήθηκε 2010-12-15 στο Wayback Machine.)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα TWA Flight 841 (1974) (έκδοση 672765244) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |